**НАРОДНО ЧИТАЛИЩЕ „ГЕОРГИ БАКАЛОВ 1933”**

**6000 Стара Загора ,ул. „Христо Ботев” № 103, тел: 0899946312**

**e-mail:** [nchbakalov@abv.bg](mailto:nchbakalov@abv.bg)

**П Р О Г Р А М А**

**ЗА ДЕЙНОСТТА НА ЧИТАЛИЩЕТО**

**2019**

**І. Библиотечна дейност**

1. Редовно обновяване на книжния фонд на библиотеката чрез закупуване на нова литература – ключ към повишаване броя на читателите.
2. Библиотекарят да бъде в услуга на читателите във връзка с необходимата им литература или информация чрез ползване на интернет или чрез осъществяване на връзка с други библиотеки.
3. Повишаване качеството на работа с читателите –предлагане на интересни книги, внимание и индивидуален подход към интереса на всеки , прекрачил прага на библиотеката.
4. Личността на библиотекаря да буди симпатии и доверие чрез външен вид, поведение , приветливо и професионално отношение към всеки читател.
5. Търсене на различни способи за привличане на траен интерес към библиотеката – покани за културни читалищни и общоградски прояви, подчертано внимание към постоянните читатели на библиотеката.
6. Кът за изложби на книги във връзка с годишнини на събития и на известни личности.

**ІІ. Любителско художествено творчество**

1. ***Детски фолклорен танцов състав „Тракийче”* –** художествен ръководител **Росица Христова -** активни репетиции, участия в читалищни и общоградски тържества.
2. ***Клуб по шахмат „Тракийско конче”* –** треньор **Стефка Цонева** – целогодишни тренировки, участия в читалищните , регионални , републикански и международни турнири. Отлична подготовка на децата, която се легитимира чрез отличното им представяне на турнирите.
3. ***Група за възрожденски, македонски и популярни песни „Възраждане”* –** художествен ръководител **Руен Павлов** – редовни репетиции и участия в различни прояви на читалищата, участия в национални музикални конкурси .
4. ***Школа за поп музика –*** художествен ръководител **Марижана Иванова.** В школата участват деца с индивидуално обучение по пеене на популярни песни.
5. ***Клуб „Живи във времето”* –**членовете на клуба се запознават с личности, оставили трайна следа във времето с живота и делото си във всички сфери на живота.

**III. Културно-масова работа**

1. **„Само онзи, който е свободен, може да се нарече свободен в пълния смисъл на думата”** – 171 години от рождението на Христо Ботев – гениален български поет и революционер. Лекция по темата. Участие на групата за възрожденски песни „Възраждане”. – 6 януари
2. **„Слово за Яворов”** – вечер, посветена на 141 години от рождението на Пейо Яворов – български поет и драматург. Среща със старозагорски поет – беседа за големия поет и лирик и за творчество и живот. 9 януари
3. **Изложбен кът с творби от Георги Караславов** по случай 115 години от рождението му – 12.01.1904 г. Библиотеката, 10-15 .01.
4. **Изложбен кът на произведения от Гео Милев** - български поет и публицист по случай 124 години от рождението му / 1895-1925/

Библиотеката ,16 – 22 януари

1. Сбирка на **клуб „Живи във времето“** на тема 15 години от смъртта на българския писател и драматург **Йордан Радичков** / 1929-2004/

януари

1. **4 февруари – Световен ден за борба с рака** – лектор ,читалището
2. **„Влюбени лозари”** – емоции и традиция . Вечер на лиричната поезия ,посветена на любовта и на виното – среща с поет.

14 февруари

1. **Поклон пред личността ВАСИЛ ЛЕВСКИ** –146 години от обесването му - 19 февруари, Паметника
2. „ **Гео Милев и** **Стара Загора ”** – слово за старозагорския поет от уредника на къща-музей „Гео Милев”. – 22 февруари
3. Сбирка на **клуб „Живи във времето**“ – 455 години от рождението на италианския астроном и физик **Галилео Галилей** /1564 – 1642 /

26 февруари

1. **1 март – Ден на любителското творчество и на Баба Марта –** празнично веселие с всички малки и големи самодейци в читалището

1 март

1. Честване националния празник на България **3 март** – **„Стара Загора –** **град с темели в кости забити”** – 141 години от Освобождението на България от турско робство. Среща с историк в читалището и разговор за трагичната история на нашия град. Полагане цветя на паметника „Бранителите на Стара Загора”. 4 март, читалището
2. **Изложба на книги**, отразяващи Освобождението на България от турско робство. Библиотеката 1-10 **март**
3. **„Хубава си като песен…”** – празнични концертни участия на формациите в читалището , посветени на **Деня на жената 8 март.**
4. **„Благовещение Богородично”** – възпитание в християнски добродетели – задача на обществото, училището, църквата – среща-разговор с духовно лице в читалището. 25 март
5. **„Театърът – минало и съвремие”** – среща с актьор от Драматичен театър „Гео Милев“, посветена на международния ден на театъра 27 март. 28 март
6. **„Смехът е здраве” –** хумора като оръжие против злобата, глупостта, примиренчеството, апатията – посещение на комична постановка с членове на читалището. 1 април
7. **2 април – Международен ден на детската книга -**  деца от предучилищна възраст от VІ ОУ ще се запознаят с най-новите детски книжки в библиотеката. Разказ на библиотекаря за най-популярните детски автори. 4 април
8. **Здравословното хранене – инвестиция в бъдещето.** Среща с диетолог и нагледно приготвяне на здравословни напитки. Поводът е световният ден на здравето, денят на майката и жената.

7 април, читалището

1. **7 април – Международен ден на здравето – изложба** на книги в библиотеката. 8 – 14 април
2. **„Пролетна омая“ – концерт** на школата за поп музика към читалището и с участието на Джина Иванова 18 април
3. **Ден на земята и Ден на зоопарка – 22 април**- игри и забавления на децата от формациите в читалището в зоопарка. 22 април
4. **Световен ден на книгата и печата** – **23.04**. – участие на читалището заедно с приятели и ученици от Шесто училище в маратона на четенето. 23 април, читалището
5. **„Цветница”** – християнски празник на цветята и хората с „цветни” имена – участие на ТФ „Тракийче” в общинския празник
6. **Участие на група „Възраждане” в Дните на възрожденската и патриотична песен „Топчето пукна” в гр. Клисура**

м. април

1. **Великденски концертни участия на певческите формации**
2. **Световен ден на книгата и изкуствата за деца** – изложба на най-новите детски книжки в библиотеката на читалището

20-26 април

1. Сбирка на участниците в **клуб „Живи във времето“ по повод 100 години от рождението на поета и публициста Веселин Ханчев**

/1919-1966/ 25 април

1. **„Хайде на хорото“** – концерт на танцова формация „Тракийче“

27 април , Младежки дом

1. **„Бъдете преблагословени”** - творческа среща с колегите от градските читалища, посветена на делото на братята първоучители Кирил и Методий . 11 май
2. **Среща с Марин от художествената галерия, Стара Загора** и слово за живота и творчеството на известния испански живописец и скулптор Салвадор Дали по случай 115 години от неговото рождение / 1904-1989/. 15 май, Галерията
3. **Участие на ТФ „Тракийче“ в конкурса за камерни танци в Хасково.** м. май
4. Среща на приятелите на читалището с издателя, поета и критика **Иван Гранитски** по повод празника на писмеността 24 май . Темата на срещата е „ Мястото на българските писатели в съвременния свят“

21 май

1. **Участие в празничното шествие на 24 май** – Деня на славянската писменост и култура.
2. **Тринадесети шахматен турнир „Тракийско конче”** , посветен на 1 юни – участие на шахматния клуб към читалището, както и шахматни клубове от цялата страна.

8 юни , Младежки дом

1. **Концертно участие на ТФ „Тракийче“ на празника Еньовден.**

23 юни

1. **Летни занимания на младите шахматисти в клуб „Тракийско конче“**

Юни, юли, август

1. **„Вяра, надежда, любов”** – източници на вярата, надеждата и любовта в нашето време – споделени мисли на гостите в срещата със старозагорски свещеник

- 17 септември, читалището

1. **Изложба на произведения от Димитър Димов**, български писател и драматург – 110 години от рождението му /1909-1966/ .

16-22 септември, библиотеката

1. Среща-разговор с членовете на **клуб „Живи във времето“** по повод **155 години от рождението на българския теолог и философ Петър Дънов / 1864-1944/.** Беседа за учението на „Учителя“, чиито основни категории са любов, мъдрост, истина, добродетели, за танца Паневритмия и за посланието му „Вечният завет на духа“.

27септември

1. **1 октомври- Ден на музиката и Ден на поезията** – гост-старозагорски поет и участие на деца от школата за поп музика
2. **Участия на ТФ ”Тракийче”, школата за поп музика и ВГ „Възраждане” по случай 5 октомври – Деня на Стара Загора**
3. **Домашно приготвените ястия- истинска здравословна храна. Изложба и дегустация на кулинарните шедьоври по случай професионалния празник на готвача 20 октомври.**

17 октомври, читалището

1. **Изложба на произведения за книжовници, просветители, борци за съхранение на духовните ценности на нацията ни.** Изложбата е посветена на 1 ноември – Деня на народните будители**.**

28.10. -10.11., библиотеката

1. **Концертно участие на ВГ „Възраждане“** в Пловдив в Деня на народните будители.
2. **Изложба на книги от българския поет Никола Вапцаров по случай 110 години от рождението му /1909-1942/.**

18-24 ноември, библиотеката

1. **95 години от рождението на великия български поет Павел Матев – четене на негови стихове с приятели на читалището.**

27 ноември

1. **„Коледна приказка“** – празничен Коледен концерт на детски вокални групи от училища и читалища в Стара Загора.

м. декември

1. **„Коледни трепети“ –** празнични Коледни участия на формациите в читалището. м. декември

**ІV. Методи за утвърждаване ролята и мястото на читалището в съвременните условия**

1. Работа с всички институции за популяризиране , подпомагане и утвърждаване дейността на читалището.
2. Подобряване условията за работа в читалището- създаване на подходяща атмосфера за ефективна творческа работа в читалището, поддръжка на материалната база на читалището и пр.
3. Повишаване професионалните качества на работещите в читалището, използвайки различни и съобразени с възможностите ни начини за това – курсове, семинари, обмяна на опит, срещи със специалисти.
4. Непрекъснат контакт с читателите, с членовете и приятелите на читалището с цел намиране на подходящи методи за подобряване качеството на услугите в читалището.
5. Участие с различни проекти за финансиране на различни идеи, касаещи утвърждаването ролята и мястото на нашето читалище в обществения и културен живот на община Стара Загора.
6. Работата на читалище „Георги Бакалов-1933” е съобразена с посоката на развитие на общината и е подчинена на волята ни за съвместна ползотворна работа с Община Стара Загора.